Εκδήλωση Προσφοράς Ετήσιου Βραβείου Πολιτιστικής – Αθλητικής – Κοινωνικής – Προσφοράς «Κυριάκος Πίσσης», 10/4/24
2024-04-10 19:00 (Europe/Athens) | Ολυμπιακό Μέγαρο, Amfipolis 21, Nicosia, Strovolos, 2025, Κύπρος

Τελετή ονοματοδότησης του Δημοτικού Πάρκου Πεσόντων και Αγνοουμένων Κοινότητας Κλεπίνης Κερύνειας, 12/4/24, οδός Σποράδων, ενορία Αγίου Βασιλείου
2024-04-12 17:00 | Δημοτικού Πάρκου Πεσόντων και Αγνοουμένων Κοινότητας Κλεπίνης Κερύνειας
ΠΡΟΣΚΛΗΣΗ
Προσκαλείστε στην τελετή ονοματοδότησης
του Δημοτικού Πάρκου
Πεσόντων και Αγνοουμένων Κοινότητας Κλεπίνης Κερύνειας
που θα πραγματοποιηθεί
την Παρασκευή 12 Απριλίου 2024 και ώρα 17:00
(οδός Σποράδων, ενορία Αγίου Βασιλείου)
Τα εγκαίνια του Πάρκου θα τελέσει ο Δήμαρχος Στροβόλου
κ. Ανδρέας Β. Παπαχαραλάμπους.
ΛΧΙΑΣ Ανδρέας Λιβέρδος – Πεσών
ΕΠΧΙΑΣ Ιωάννης Κουππάνου – Αγνοούμενος
ΚΔ Νίκος Λούμπας – Αγνοούμενος
ΔΝΕΑΣ Αντρέας Λοϊζίδης – Αγνοούμενος
ΣΤΡΤΗΣ Σωτήρης Κούσπου – Αγνοούμενος

Έκθεση φωτογραφίας «Βήματα στην Ελλάδα» της Αλεξάνδρας Φυλακτού, από τον Φωτογραφικό Όμιλο Δήμου Στροβόλου, 16/4/24
2024-04-16 19:30 | Πολιτιστικό Κέντρο Στροβόλου

Θεατρική παράσταση «Ο Επιθεωρητής έρχεται», 17/4/2024
2024-04-17 20:30 | Δημοτικό Θέατρο Στροβόλου, Cyprus
Ο Δήμος Στροβόλου στα πλαίσια του 8ου Φεστιβάλ Θεάτρου παρουσιάζει
τη θεατρική παράσταση «Ο Επιθεωρητής έρχεται»
από το θέατρο «ΔΙΟΝΥΣΟΣ»
17 Απριλίου 2024 │ώρα: 20:30 │Δημοτικό Θέατρο Στροβόλου
Εισιτήρια πωλούνται από
https://www.ticketmaster.cy/showEventInformation.html?idEvent=5562

«Ο Επιθεωρητής έρχεται» του Τζων Πρίσλεϋ, σε σκηνοθεσία Χρήστου Γιάγκου, από το Θέατρο Διόνυσος, 17/4/24 - Φεστιβάλ Θεάτρου Δ.Σ.
2024-04-17 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
«Ο επιθεωρητής έρχεται»

Το Θέατρο «ΔΙΟΝΥΣΟΣ», ανεβάζει στις 17 Απριλίου 2024, 20.30, στο Δημοτικό θέατρο Στροβόλου, στο πλαίσιο του 8ου Φεστιβάλ Θεάτρου του Δήμου Στροβόλου, το αστυνομικό δράμα «Ο επιθεωρητής έρχεται» του Τζων Πρίσλεϋ, σε σκηνοθεσία Χρήστου Γιάγκου.
Ο Τζων Πρίσλευ, στο σημαντικότερο ίσως έργο του, επιλέγει να μιλήσει για το θέμα της ατομικής ευθύνης, στήνοντας σε πρώτο επίπεδο ένα αστυνομικό δράμα που ο θεατής παρακολουθεί με κομμένη την ανάσα…
Μια Εύα Σμιθ έφυγε, αλλά υπάρχουν εκατομμύρια άλλες εκεί έξω, που ζουν μαζί μας, με τα όνειρά τους, τους φόβους τους, τις αγωνίες, αλλά και μια ελπίδα ευτυχίας, όλα συνδεδεμένα με τις δικές μας ζωές, με το τι λέμε και το τι κάνουμε. Δεν ζούμε μόνοι. Είμαστε μέλη ενός σώματος. Είμαστε υπεύθυνοι ο ένας για τον άλλον. Και θα σας πω, ότι αν ο άνθρωπος δε μάθει τώρα αυτό το μάθημα, σύντομα θα έρθει ο καιρός που θα το διδαχτεί μες τη φωτιά και το αίμα και την αγωνία…
Περίληψη:
Έτος 1912. Λίγο καιρό πριν από την έναρξη του Α΄ Παγκοσμίου Πολέμου. Στο μεγάλο σπίτι της οικογένειας Μπέρλινγκ, μιας πλούσιας βρεττανικής οικογένειας, στη βιομηχανική πόλη του Μπρούμλεϋ, ετοιμάζονται για μια εορταστική βραδιά. Η κόρη του Άρθουρ και της Σύμπιλ Μπέρλινγκ, η Σίλα, ετοιμάζεται να αρραβωνιαστεί τον Τζέραλντ Κροφτ, γόνο μιας επίσης εύρωστης οικογένειας, της υψηλής κοινωνίας της Βρεττανίας. Ο αρραβώνας, εκτός από τα παιδιά, θα ενώσει και τις δύο ισχυρές οικογένειες και θα μεγιστοποιήσει τα οικονομικά οφέλη. Ο πατέρας Άρθουρ Μπέρλινγκ, βρίσκει την ευκαιρία να επιχειρηματολογήσει υπέρ τη βεβαιότητάς του πως, κάθε άνθρωπος πρέπει να κοιτάζει τη δουλειά του και τον εαυτό του. Κι όλα φαίνονται να πηγαίνουν πολύ καλά μέχρι τη στιγμή που ένας μυστηριώδης αστυνομικός, ο οποίος συστήνεται ως ο αστυνομικός επιθεωρητής Γκουλ, κάνει την εμφάνισή του ανακοινώνοντας το θάνατο μιας πρώην εργάτριας σε ένα από τα εγοστάσια των Μπέρλινγκ. Πέρα από τις συνεχόμενες αποκαλύψεις και τις συνέπειες τους, οι ήρωες θα έρθουν αντιμέτωποι με τις ατομικές ευθύνες τους απέναντι στην κοινωνία, αλλά και την ίδια τους τη συνείδηση.
Συντελεστές:

Κείμενο: Τζων Πρίσλεϋ
Μετάφραση: Γρηγόρης Βαλτινός
Μουσική σύνθεση: Άντρια Μαρία Κουννά
Σκηνικά/Κοστούμια: Λάκης Γενεθλής
Σχεδιασμός Φωτισμών: Γιώργος Λάζογλου

Συμμετέχουν με σειρά εμφάνισης οι ηθοποιοί: Χρήστος Γιάγκου, Λουκία Πρωτοπαπά, Γιώργος Αναγιωτός, Αντρέας Κουτσόφτας, Όλγα Παραπραστανίτη, Θέμις Νικολάου, Κρίστοφερ Γκρέκο.
Διάρκεια παράστασης: 90 λεπτά
Εισιτήρια: €5

Εισητήρια: €5
Πώληση Εισιτηρίων: ticketmaster cy
Τετάρτη 17/4/2024, Ώρα Παράστασης 20:30

Για τους κατόχους Ευρωπαϊκής Κάρτας Αναπηρίας η είσοδος είναι δωρεάν, όπως επίσης και για έναν/μία συνοδό του/της
(Προκράτηση εισιτηρίων στο τηλ. 22 010191 για τους κατόχους της κάρτας)
Όλα τα έσοδα από την πώληση των εισιτηρίων
θα δοθούν για την ενίσχυση του Συνδέσμου
Στήριξης Ατόμων με Άνοια «Ιθάκη». Αριθμός Άδειας Εράνου: ΝΠ 10/24

Φιλανθρωπικό Πανηγύρι στο Πάρκο Ακρόπολης, 20 & 21/4/24, (10:00-19:00)
2024-04-20 10:00 - 19:00 | Πάρκο Ακροπόλεως

Παρουσίαση ποιητικής συλλογής Άννας Λυμπούρα Παπαϊωάννου «Το πράσινο ψυγείο & άλλες εσωτερικές χώρου», Κύκλος Φιλαναγνωσίας Δήμου Στροβόλου, 21/4/24
2024-04-21 19:00 | Πολιτιστικό Κέντρο Στροβόλου

Παρουσίαση Ποιητικής Συλλογής «Ποίηση η όραση της ψυχής» της Ελένης Καραγιάννη Βαρνάβα, 22/4/24
2024-04-22 19:30 | Δημοτικό Μέγαρο Στροβόλου

Θεατρική παράσταση «Το πέταγμα του Ίωνα», 24/4/2024
2024-04-24 18:00 | Δημοτικό Θέατρο Στροβόλου, Cyprus
Ο Δήμος Στροβόλου στα πλαίσια του 8ου Φεστιβάλ Θεάτρου παρουσιάζει
την παιδική παράσταση «Το πέταγμα του Ίωνα»
από το Red Stage Theatre
24 Απριλίου 2024 │ώρα: 18:00 │Δημοτικό Θέατρο Στροβόλου
Εισιτήρια πωλούνται από
https://www.ticketmaster.cy/showEventInformation.html?idEvent=5561

Παιδική Παράσταση «Το πέταγμα του Ίωνα» της Νάνσυ Σπετσιώτη, σε σκηνοθεσία Ελένης Οδυσσέως, από το Red Stage Theatre, 24/4/24 - Φεστιβάλ Θεάτρου Δ.Σ.
2024-04-24 18:00 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
«Το πέταγμα του Ιωνά»

Το RED STAGE THEATRE, παρουσιάζει τη Θεατρική Παράσταση «Το πέταγμα του Ιωνά», στο πλαίσιο του 8ου Φεστιβάλ Θεάτρου του Δήμου Στροβόλου.
Μια παράσταση για τα παιδιά αλλά και για όλους όσους νιώθουν παιδιά!
Η παράσταση, φτιαγμένη πάντα με μεράκι και αγάπη, βρίθει νοημάτων με τα παιδιά να μαθαίνουν αβίαστα πολλά και χρήσιμα για τις αξίες της ζωής!
Η σκηνοθεσία, οι ερμηνείες των ηθοποιών, με χιούμορ αλλά και συγκίνηση, με τραγούδια και χορό, με υπέροχα κουστούμια, αλλά κυρίως με την όμορφη ιστορία του Ίωνα, αποτελούν μια παράσταση που δεν πρέπει να τη χάσετε!
Περίληψη:
Ένα νεογέννητο παπιοχηνάκι, ο Ίωνας, όμορφος, όπως όλα τα πουλιά και τα παιδιά, έξυπνος και χαρούμενος, μαθαίνει όλα όσα έχει να του διδάξει η μαμά του, και ανακαλύπτει το ταλέντο του.
Μεγαλώνοντας, αντιμετωπίζει μια άτυχη στιγμή, όταν χάνει τη μαμά του, την Ιώ Φτερωτού, σε μια καταιγίδα. Σε αυτή την καταιγίδα, έχει χτυπήσει το φτερό του, αλλά δεν το βάζει κάτω.
Συνοδοιπόρος και φίλη πάντα δίπλα του η γλυκιά Ειρήνη, η Καρδερίνα. Όταν ο Ίωνας γίνεται καλά, πρέπει να κάνει κάτι για να ζήσει. Αρχίζει να παίζει μουσική και γίνεται πολύ γνωστός μέσα απ’ τα τραγούδια του. Μα δεν σταματάει να ψάχνει τη μαμά του. Χωρίς αυτήν ούτε η αναγνωρισιμότητα, ούτε τα χρήματα που έχει κερδίσει του δίνουν χαρά. Ελπίζει πως κάποιο τραγούδι του θα φτάσει στ’ αυτιά της.
Το σενάριο είναι της Νάνσυ Σπετσιώτη σε προσαρμογή και σκηνοθεσία της Ελένης Οδυσσέως. Στίχοι Νάνσυ Σπετσιώτη και Ελένη Οδυσσέως, και μουσική Νίκου Παπαδόπουλου. Χορογραφίες Γιώργος Οδυσσέως, Κοστούμια και κατασκευές Μικαέλλα Κάσινου.
Πρωταγωνιστούν:
Ειρένα Αβρααμίδου, Δήμητρα Χατζηγιάννη, Γεωργία Χρυσοστόμου
Συντελεστές:
Σκηνοθεσία: Ελένη Οδυσσέως
Κείμενο: Νάνσυ Σπετσιώτη
Χορογράφος: Γιώργος Οδυσσέως
Σκηνογράφος: Μικαέλλα Κάσινου
Μουσική ενορχήστρωση: Νίκος Παπαδόπουλος

Πώληση Εισιτηρίων: ticketmaster cy
Είσοδος: 5 ευρώ
Τετάρτη 24/04/2024, Ώρα Παράστασης: 18:00

Πληροφορίες και εισιτήρια: https://www.ticketmaster.cy/showEventInformation.html?idEvent=5561
Για τους κατόχους Ευρωπαϊκής Κάρτας Αναπηρίας η είσοδος είναι δωρεάν, όπως επίσης και για έναν/μία συνοδό του/της.
(Προκράτηση εισιτηρίων στο τηλ. 22 010191 για τους κατόχους της κάρτας).
Όλα τα έσοδα από την πώληση των εισιτηρίων θα δοθούν
για την ενίσχυση του Παγκύπριου Συνδέσμου Γονέων Ατόμων με Νοητική Αναπηρία. Αριθμός Άδειας Εράνου: ΝΠ 10/24

Παρουσίαση βιβλίου του Ανδρέα Καπανδρέου «Αρουραίοι: αλληγορική ιστορία πολιτικού προβληματισμού» - Κύκλος Φιλαναγνωσίας Δήμου Στροβόλου, 25/4/24
2024-04-25 18:30 | Πολιτιστικό Κέντρο Στροβόλου

Παρουσίαση Ημερολογίου «Λυδία» της Σούζη Μακρή, από των Όμιλο Φίλων Δημ. Βιβλιοθήκης, 26/4/24
2024-04-26 19:00 | Πολιτιστικό Κέντρο Στροβόλου

Για ακόμα μια χρονιά το Easter Hunt για καλό σκοπό στο Πάρκο Ακρόπολης, 27/4/24
2024-04-27 10:00 - 21:00 | Πάρκο Ακροπόλεως
Η ομάδα Νέων ΜΙΚΡΟΙ ΕΘΕΛΟΝΤΕΣ σε συνεργασία με το Δήμο Στροβόλου διοργανώνουν για 3η συνεχόμενη χρονιά το EASTER HUNΤ FOR YOUNG VOLUNTEERS, στο Πάρκο Ακρόπολης, Στρόβολος.
Σάββατο 27 Απριλίου, 10:00-20:00
Κυριακή 28 Απριλίου, 10:00-19:00
Όλα τα καθαρά έσοδα φέτος, θα διατεθούν για τις ανάγκες του φιλανθρωπικού σωματείου ΜΙΚΡΟΙ ΕΘΕΛΟΝΤΕΣ και για την κάλυψη συγκεκριμένων αναγκών της Σχολής Κωφών.
Το Φεστιβάλ θα περιλαμβάνει:

• Καλλιτεχνικό Πρόγραμμα
• Δημιουργική Αφήγηση Παραμυθιών
• Δημιουργική Γωνιά με την δράση «Απλώνω Ευτυχία»
• Πασχαλινό Κυνήγι Αυγού
• Δημιουργικά Υπαίθρια Παιχνίδια
Στα πλαίσια του Φεστιβάλ θα διεξάγεται υιοθεσία σκύλων το Σάββατο 27 Απριλίου, από το Καταφύγιο Σκύλων Simba Animal Aid
Θα συμμετέχουν δημόσια και ιδιωτικά σχολεία, μέλη του φιλανθρωπικού συνδέσμου ΜΙΚΡΟΙ ΕΘΕΛΟΝΤΕΣ, ομάδες ανεξάρτητες, σχολές, το Ανοικτό Σχολείο Δήμου Στροβόλου και οργανωμένα σύνολα του Δήμου Στροβόλου κ.α.
Στον χώρο θα υπάρχουν περίπτερα με φαγητό, ποτό και άλλα προϊόντα.
Χορηγός Επικοινωνίας: Ράδιο Πολίτης
Παρουσιαστής Εκδήλωσης: Λουκάς Χριστοδουλίδης

Τελετή ονοματοδότησης του Δημοτικού Πάρκου «Ευάγγελος Ευαγγέλου Πεσών Λχίας του 70ου Τμχ», 27/4/24, οδός Περικλέους, περιοχή Σταυρού
2024-04-27 10:30

Για ακόμα μια χρονιά το Easter Hunt για καλό σκοπό στο Πάρκο Ακρόπολης, 28/4/24
2024-04-28 10:00 - 19:00 | Πάρκο Ακροπόλεως

Εγκαίνια Έκθεσης Φωτογραφίας Ανδρέα Κτωρίδη, μέλους του Δ.Σ. του Φωτογραφικού Ομίλου Δήμου Στροβόλου, Τρίτη 14/05/24, ώρα 20:00, στο Πολιτιστικό Κέντρο Στροβόλου
2024-05-14 20:00 | Πολιτιστικό Κέντρο Στροβόλου

Τελετή Βράβευσης Χρυσόστομου (Πέπη) Ιακώβου, Πέμπτη 16/5/2024, 19:00, Δημοτικό Μέγαρο Στροβόλου
2024-05-16 19:00 | Δημοτικό Μέγαρο Στροβόλου

Εγκαίνια Πάρκου «Παντελάκης Αγκαστινιώτης» παρά την οδό Λασιθίου, Παρασκευή 17/05/24 και ώρα 18:00
2024-05-17 18:00
ΠΡΟΣΚΛΗΣΗ
Προσκαλείστε στην τελετή ονοματοδότησης
του Δημοτικού Πάρκου
«Παντελάκης Αγκαστινιώτης»
που θα πραγματοποιηθεί
την Παρασκευή 17 Μαΐου 2024 και ώρα 18:00
(παρά την οδό Λασιθίου)

Τα εγκαίνια του Πάρκου θα τελέσει ο Δήμαρχος Στροβόλου
κ. Ανδρέας Παπαχαραλάμπους.

Γεννημένος στην Αμμόχωστο, ο Παντελάκης Αγκαστινιώτης έζησε για περίπου μισό αιώνα στον Στρόβολο. Υπήρξε μέλος του Δημοτικού Συμβουλίου Στροβόλου, στη Δημοτική Ομάδα του Δημοκρατικού Συναγερμού, από την ίδρυση του Δήμου, το 1986, μέχρι το 2011.

Τελετή ονοματοδότησης του Δημοτικού Πάρκου «Κωνσταντίνος Χριστοφίδης», παρά την οδό Ανθέων. Τρίτη 21/05/24, 18:00
2024-05-21 18:00 | παρά την οδό Ανθέων, Ανθέων, Λευκωσία, 2057, Κύπρος
ΠΡΟΣΚΛΗΣΗ
Προσκαλείστε στην τελετή ονοματοδότησης
του Δημοτικού Πάρκου
«Κωνσταντίνος Χριστοφίδης»

που θα πραγματοποιηθεί
την Τρίτη 21 Μαΐου 2024 και ώρα 18:00
(παρά την οδό Ανθέων)
Τα εγκαίνια του Πάρκου θα τελέσει ο Δήμαρχος Στροβόλου
κ. Ανδρέας Παπαχαραλάμπους.

Ο Κωνσταντίνος Χριστοφίδης γεννήθηκε στις 21/11/1995 στον Στρόβολο.
Έζησε τα πρώτα του χρόνια στην οδό Ανθέων 3 και ακολούθως, στην οδό Αμαζόνων 7, στην ίδια περιοχή, στον Στρόβολο. Όταν ήταν 13 χρονών και ενώ φοιτούσε στη Β΄ τάξη Γυμνασίου, διαγνώστηκε με λευχαιμία. Καθ’ όλη τη διάρκεια της ασθένειάς του πάλεψε με σθένος και μαχητικότητα για να βγει νικητής. Αστείρευτη δύναμη υπήρξαν πάντα το χαμόγελο και η πίστη του. Το 2011 υποβλήθηκε σε μεταμόσχευση στο Λονδίνο, με δότρια την αδελφή του, γεγονός που του έδωσε ακόμη περισσότερη δύναμη, πίστη και ελπίδα ότι θα γινόταν εντελώς καλά.
Ο Κωνσταντίνος έφυγε δυστυχώς από τη ζωή στις 4/9/2012, σε ηλικία 17 χρονών.
Το πάρκο στην οδό Ανθέων, το πάρκο της γειτονιάς όπως το αποκαλούσαν, φιλοξένησε αρκετά βράδια τον Κωνσταντίνο και τους φίλους του, στις ξέγνοιαστες παιδικές και εφηβικές στιγμές τους.

Εις μνήμη του Κωνσταντίνου, το εν λόγω Πάρκο θα λάβει το όνομά του, μετά από εισήγηση των φίλων του.

Παρουσίαση του βιβλίου «Γράμματα στους καιρούς, γραφές και χαράξεις» του Γιώργου Α. Κωνσταντίνου, 21/5/24
2024-05-21 19:30 - 21:00 | Πολιτιστικό Κέντρο Στροβόλου

Εγκαίνια Έκθεσης «Ιππότες, Δράκοι και Πορτρέτα Βασιλικά», 22/5/24
2024-05-22 19:00 | Σπηλιές Πάρκου Ακροπόλεως

Συναυλία με τη Χορωδία «Η Φωνή της Κερύνειας» με την ευκαιρία της συμπλήρωσης 30 χρόνων από την ίδρυσή της, με τη στήριξη του Δήμου Στροβόλου, 23/5/24
2024-05-23 20:00 | Δημοτικό Θέατρο Στροβόλου, Cyprus

Εγκαίνια της Έκθεσης «Μνήμες Κοντεμένου», από την Κοινοτική Αρχή Κοντεμένου & το Σωματείο Κοντεμένος Επιστροφή, 25/5/24
2024-05-25 17:00 | Δημοτικό Μέγαρο Στροβόλου

Παρουσίαση του βιβλίου «Όψεις της εκδοτικής θεωρίας και πράξης του Γιώργου Σεφέρη» του δρος Κυριάκου Ιωάννου, 29/5/24, 19:00, Δημοτικό Μέγαρο Στροβόλου
2024-05-29 19:00 | Δημοτικό Μέγαρο Στροβόλου

Τελετή ονοματοδότησης του Δημοτικού Πάρκου «Νίκος Χριστοφορίδης», παρά την οδό Ορειάδων, 30/5/24, 18:00
2024-05-30 18:00 | παρά την οδό Ορειάδων, Ορειάδων, Λευκωσία, 2037, Κύπρος
ΠΡΟΣΚΛΗΣΗ
Προσκαλείστε στην τελετή ονοματοδότησης
του Δημοτικού Πάρκου
«Νίκος Χριστοφορίδης»

που θα πραγματοποιηθεί
την Πέμπτη 30 Μαΐου 2024 και ώρα 18:00
(παρά την οδό Ορειάδων)
Τα εγκαίνια του Πάρκου θα τελέσει ο Δήμαρχος Στροβόλου
κ. Ανδρέας Παπαχαραλάμπους.

Ο Νίκος Χριστοφορίδης ήταν ο εισηγητής και ένας εκ των πρωτεργατών για τη δημιουργία της Συνεργατικής Στροβόλου. Ακολούθως υπήρξε μέλος της Επιτροπής της και μετέπειτα, Πρόεδρός της.
Το όνομα του Νίκου Χριστοφορίδη έχει συνδεθεί άρρηκτα με την οικοδόμηση και ανάπτυξη του Στροβόλου μέσω της Συνεργατικής, ειδικά μετά την εισβολή.
Το Πάρκο παρά την οδό Ορειάδων θα λάβει το όνομά του, ως ελάχιστος φόρος τιμής για την προσφορά του προς τον Στρόβολο.

Παρουσίαση βιβλίου του δημοσιογράφου – συγγραφέα Κορνήλιου Χατζηκώστα «Φυλή Συνόκαιρη του Κόσμου. Απόδοση στη Νεοελληνική ποιημάτων του Κύπριου ποιητή της Ρωμηοσύνης Βασίλη Μιχαηλίδη», 31/5/24
2024-05-31 19:30

Πανηγύρι Προσφοράς από το Πολυδύναμο Δημοτικό Κέντρο Στροβόλου, 1/6/24
2024-06-01 | Προαύλιο Δήμου Στροβόλου, Λευκωσία, Στρόβολος, Κύπρος
Ο Δήμος Στροβόλου και το Ίδρυμα «Πολυδύναμο Δημοτικό Κέντρο Στροβόλου» σε συνεργασία με το Ανοικτό Σχολείο Δήμου Στροβόλου και το Δημοτικό Συμβούλιο Νεολαίας Στροβόλου, σας προσκαλούν το Σάββατο, 1η Ιουνίου στο Πανηγύρι Προσφοράς για τα 30 χρόνια λειτουργίας του Ιδρύματος. Το πανηγύρι θα πραγματοποιηθεί στο Δημαρχείο Στροβόλου από τις 18:00-21:00 , θα περιλαμβάνει μουσικοχορευτικό πρόγραμμα, δραστηριότητες για παιδιά και προσφορά φαγητού και ποτού.

9η Ετήσια Έκθεση Δημιουργιών, Ανοικτού Σχολείου Δήμου Στροβόλου, 5/6/24
2024-06-05 18:30 | Σπηλιές Πάρκου Ακροπόλεως

Δράση Φιλαναγνωσίας: «Όταν έχεις μια ανησυχία…», 8/6/24
2024-06-08 10:00 - 12:00 | Πολιτιστικό Κέντρο Στροβόλου
«Όταν έχεις μια ανησυχία…»
Η Δημοτική Βιβλιοθήκη Στροβόλου σε συνεργασία με το Δημοτικό Σχολείο «Πεύκιος Γεωργιάδης» διοργανώνουν βιωματικό εργαστήρι με θέμα: «Οι ανησυχίες των παιδιών».
Το βιωματικό εργαστήρι θα πραγματοποιηθεί το Σάββατο 8 Ιουνίου 2024, ανάμεσα στις ώρες 10:00-12:00 στο Πολιτιστικό Κέντρο Στροβόλου (Αρχ. Κυπριανού 34).
Η εκδήλωση θα περιλαμβάνει βιωματικό εργαστήρι και διαδραστική ενημερωτική διάλεξη.
Η εκδήλωση αποτελεί το πρώτο μέρος των δράσεων φιλαναγνωσίας που εφαρμόζει το Υφυπουργείο Πολιτισμού με τίτλο «Διαδρομές σε Βιβλιοθήκες».

ΑΠΟ ΤΟΝ ΔΗΜΟ ΣΤΡΟΒΟΛΟΥ
31 Μαΐου 2024

Εκδήλωση Φιλαναγνωσίας για παιδιά: «Συναισθήματα με… ήχους», 15/6/24
2024-06-15 10:00 | Πολιτιστικό Κέντρο Στροβόλου
